b'\n_START_ARTICLE_\nKinin\n_START_PARAGRAPH_\nStoffet kinin, C\xe2\x82\x82\xe2\x82\x80H\xe2\x82\x82\xe2\x82\x84N\xe2\x82\x82O\xe2\x82\x82,_NEWLINE_er et naturligt, hvidt krystallinsk alkaloid, som udvindes af kinabark eller fremstilles syntetisk. Det blev brugt til behandling af malaria, is\xc3\xa6r f\xc3\xb8r fremkomsten af nyere bek\xc3\xa6mpelsesmidler. I dag bliver stoffet stort set udelukkende brugt mod natlige l\xc3\xa6gkramper._NEWLINE_Kinin blev udtrukket af barken p\xc3\xa5 det sydamerikanske cinchona tr\xc3\xa6, isoleret og navngivet i 1820 af de franske forskere Pierre Joseph Pelletier og Joseph Caventou. Navnet er afledt af det oprindelige indf\xc3\xb8dte navn for barken af cinchona tr\xc3\xa6et: "Quina" eller "Quina-Quina" som nogenlunde betyder "bark af bark" eller "kristtorn bark". _NEWLINE_Stoffet anvendes som smagsstof i tonicvand. If\xc3\xb8lge traditionen fik den bitre smag i kinindrik mod malaria de engelske kolonialister til at blande den med gin, hvorved den kendte cocktail gin og tonic kom til verden.'